N O Lemon Pie Haydels
N O Apple Pie Haydels
Haydels Ooey Gooey Van
Haydels Ooey Gooey Wedding Cake
Haydels Ooey Gooey Cake
J S Boston Cream Pie
Hostess Blueberry Muffin Multipack
Haydels Ooey Gooey Pr Pecan
Haydel's N.O. Coconut Cream Pie
N O Strbry Pie Haydels
Haydels Ooey Gooey R Vel
Lil Dutch Maid Lemon Creme Pie damselfly - это... Что такое damselfly?
damselfly (равнокрылая) стрекоза; pl равнокрылые стрекозы, Zygoptera
black-winged damselfly красотка, Catopteryx
broad-winged damselflies 1. стрелки, Coenagrionidae ; 2. красотки, Calopterygidae
stalked-winged damselflies стрелки, Coenagrionidae
Смотреть что такое "damselfly" в других словарях: 8 februari 2017 11:58 | Rik Sanders | 0
Dit artikel is afkomstig van Computable.nl (https://www.computable.nl/artikel/5949702). © Jaarbeurs IT Media. Tuin van digters 2018: program | LitNet
Tuin van digters 2018: program
LitNet Feeste 2018-08-22
Dit is tyd vir die sewende Tuin van digters – die tuiste van die Afrikaanse digkuns
buite – 1. nie binne die grense van iets nie, buitekant … 2. nie binne ’n bepaalde plek of ruimte nie. 3. verder as
boek – 1. ’n saamgebinde aantal gedrukte of beskrewe blaaie. 2. Die gedagte-inhoud van ’n dergelike verbinding blaaie
Hoe ervaar verskillende digters, kunstenaars, musikante, liefhebbers van poësie en mense uit verskillende gemeenskappe, taal- en kultuurgroepe – oud en jonk – digkuns? Kom kyk, luister en beleef hóé ... by die sewende jaarlikse Tuin van digters, ’n projek van die Breytenbach Sentrum, wat op Vrydag 14 en Saterdag 15 September 2018 by Burgerstraat 14 in Wellington in die Boland plaasvind.
Ander programitems wat die tema buitedieboek aanspreek, sluit in Breyten in Engels deur Ampie Coetzee, wat besig is om gedigte van Breyten Breytenbach in Engels te vertaal; die identiteit en poësie van hip-hop deur Annie Klopper, wie se doktorstesis hieroor handel, en ’n bespreking en uitstalling van Parys Suite, ’n publikasie van gedigte buite die tradisionele konteks van ’n gepubliseerde bundel, met die middelpunt daarvan ’n poësiefilm deur Diek Grobler met ’n trio gedigte deur Carina van der Walt.
Digters van die digprojekte van die Breytenbach Sentrum – insluitend leerders van die Weltevrede Skool en die digter Diana Ferrus se Mengelmoesdigters – wys wat buite die boek met gedigte gedoen kan word in die skryf en in die oordra daarvan.
Daar is ook sang en voordrag deur digters en kunstenaars wat elkeen op ’n eie manier buite die tradisionele boek dink en skep. Hulle sluit in Daniel Hugo en Yves T’sjoen wat praat oor Vlaamse digters in Afrikaans, Willemien&Philomène& in Afrikaans en Frans en die Kaapse bekendstelling van Ons Klyntji Internasionaal. Ook op die program is voorlesings, toonsettings van gedigte en optredes deur onder andere Carel Trichardt, Petro Wessels, Niel Rademan, Elsabé Daneel, Tribal Echo, Laurinda Hofmeyr met Afrique mon désir, en ’n verering van die Joods-Afrikaanse digter Olga Kirsch met ’n biografie deur Egonne Roth.
Daar is nog meer by 2018 se Tuin van digters ...
Klik hier om die program in PDF-formaat af te laai.
Program: Vrydag 14 September
Program: Saterdag 15 September
Agter die deel deur – net vir kinders
Vrydag 14 September
Kyk, daar's woorde buite die boek
Soek die woorde, beelde, klanke in ’n tuin vol digters in plante, bome, fonteine, mure.
18:00 tot moegwordtyd | Agter die geel deur
Kinders, soek die geel deur. As jy by daardie kamer instap, kan jy jou ma of pa maar alleen los. Daar sal genoeg boeke wees om te lees, daar sal selfs vir jou voorgelees word en jy kan ook jou eie gedig skryf. Of net voor die televisie ontspan. Dis ook sommer by die Akkoordtent as jy wil gaan loer wat ma en pa en hulle maats aanvang.
Ruk die boek oop met klank
17:00 – 17:50 | Akkoordtent en Tuin
Met: Plaaslike kunstenaars
Talentvolle musikante en woordkunstenaars laat almal welkom en gesellig saamkuier voor die woorde uit die boek geruk word.
18:00 – 19:00 | Breytenbach Galery
Openingspreker: Johan Myburg
Henk Serfontein is die feeskunstenaar van vanjaar se Tuin van digters. Sy nuwe uitstalling Handskrif is die opvolg van sy Winterslaap-uitstalling verlede jaar by die US Woordfees in Stellenbosch en by die Breytenbach Sentrum in Wellington.
Handskrif is ’n versameling houtskool-engemengdemedia-tekeninge van sewe formidabele vrouedigters, naamlik Jeanne Goosen, Antjie Krog, Wilma Stockenström, Lina Spies, Diana Ferrus, Melanie Grobler en Joan Hambidge. Benewens ’n potret van elk is daar ’n uitbeelding van elkeen se handpalm met ’n versreël op.
Olga Kirsch – ’n lewe in gedigte
Met: Daniel Hugo en Egonne Roth
Toe Olga Kirsch (1924–1997) op twintigjarige ouderdom gedebuteer het, was sy – ná Elisabeth Eybers – slegs die tweede gepubliseerde digteres in Afrikaans. Sy is nog steeds die enigste Joodse digter in ons taal. Olga emigreer in 1948 na Israel en gaan voort om in drie tale te dig: Afrikaans, Engels en Hebreeus. Die Suid-Afrikaner Egonne Roth, wat ook in Israel woon, het so pas ’n biografie oor hierdie merkwaardige vrou die lig laat sien. Daniel Hugo vra haar uit oor Olga die onbeskaamde Sionis, teruggetrokke mens en boeiende digter.
Die groot misterie van twee vroue – briewe aan Anna
20:00 – 21:15 | Akkoordtent
Samestelling en regie: Annekie Botha du Plessis (Pooka Uitgewers)
Met: Petru Wessels en Carel Trichardt (voorlesers) en Olga Leonard en Babette Viljoen (musiek)
Die digter TT Cloete het briewe aan sy vrou Anna begin skryf van 2002 toe sy met ongeneeslike kanker gediagnoseer is en net 3 maande lewensverwagting vir haar voorspel is. Hy het die briewe nooit vir haar gegee om te lees nie om emosionele redes. Hy het aangehou met die skryf van die briewe totdat sy in 2007 oorlede is, maar die verstommende daarvan: Hy het na haar sterwe steeds daarmee voortgegaan tot met sy eie dood in Julie 2015. Anna was ná haar dood, soos gedurende haar lewe, steeds die anima van sy digterskap.
Ontgin – woorde in klankbaanklanke
Moontlik gemaak deur Rademan Produksies
Met: Elsabé Daneel (voordrag), Niël Rademan (klavier en sang), Lucas Heinen (trekklavier) en Louis Jones (perkussie)
Uit die boks en uit die boek ontgin dié groep kunstenaars die musikaliteit van hul gunstelingdigters. Rademan en sy groep voer nuwe toonsettings uit en skep ’n klankbaan vir Daneel se gunstelinggedigte deur onder andere Breyten Breytenbach, Zandra Bezuidenhout, Antjie Krog, Ignatius Mocke, Loftus Marais, Boerneef, Ingrid Jonker, Peter Blum en Eugène Marais. Kom luister hoe hulle die hart van uitgesoekte gedigte verklank om ’n nuwe dimensie aan hierdie digters se kleinode te gee.
Bly soek buite die bundels en boeke en koppe in plante, bome, fonteine, mure na woorde, mense, diere, voëls, water, beelde, klanke in ’n tuin vol digters en gedigte.
Kinders, soek die geel deur. As jy by daardie kamer instap, kan jy jou ma of pa maar alleen los. Daar sal genoeg boeke wees om te lees, daar sal selfs vir jou voorgelees word en jy kan ook jou eie gedig skryf, of net voor die televisie ontspan. Dis ook sommer by die Akkoordtent as jy wil gaan loer wat ma en pa en hulle maats aanvang.
Die nuwe piempers
08:30 – 09:20 | Akkoordtent
’n Groep leerders van Weltevrede Sekondêr in Wellington is ’n geruime tyd reeds besig om ’n naam vir hulself te maak. Dit nadat Thérèse Hulme hulle by haar haar Piemp-projek – ’n inisiatief wat sy in 2005 in Kraaifontein begin het om digkuns onder jongmense te bevorder – in samewerking met die Breytenbach Sentrum betrek het. Die groep het leerders het intussen hulle eie nuwe naam gekry en lees en sing en rymklets hulle gedigte.
I wish I'd said (AVBOB-poësieprojek)
08:30 – 09:20 | Woordtent
Met: Daniel Hugo (Afrikaanse redakteur van die bundel) en opdragdigters Johan Myburg, Danie Marais en Jolyn Phillips
Ondersteun deur Naledi
In hierdie besonderse bundel wat deel uitmaak van die AVBOB-poësieprojek het digters van oor die hele land in al elf amptelike landstale gedigte ingeskryf wat elke leser se hartsnare sal roer. Soos die titel aandui, is die hooftema dit wat ongesê gebly het na die afstaan van ’n geliefde aan die dood. Rou en verlies word op verskillende maniere verwoord. Soms word daar troos en hoop gevind, soms ook nie.
Vlaamse digters in Afrikaans
09:30 – 10:20 | Woordtent
Met: Daniel Hugo en Yves T’Sjoen
Daniel Hugo het reeds drie Vlaamse digters in Afrikaans vertaal: Herman de Coninck, Leonard Nolens en Miriam Van hee. Hy vertel vir Yves T’Sjoen van die Universiteit Gent van die uitdagings wat die digkuns aan ’n vertaler stel, en van die unieke wisselwerking tussen die sustertale Nederlands en Afrikaans. Dit is twee susters wat nie altyd in vrede met mekaar saamleef nie. ’n Gesprek oor die vertaler as versoener.
ConVerse in drie tale
10:30 – 11:10 | Akkoordtent
Moontlik gemaak deur PEN Afrikaans, PEN International en die US Woordfees
Met Pieter Odendaal, Adrian van Wyk, Siphosethu Phikelela, Mbongeni Nomkhonwana, Siphokazi Jonas, Jolyn Phillips en Rimestein.
InZync Poetry het vanjaar ConVerse, ’n vertaalbundel van jong digters, in samewerking met die US Woordfees gepubliseer. Kom luister hoe van hierdie opwindende stemme hul gedigte voorlees in die taal waarin hul skryf, met vertalings.
Ferrus se Mengelmoesdigters
10:30 – 11:10 | Woordtent
Met: Diana Ferrus, Gaireyah Fredericks, Jacqueline Saaiman, Adriaan Williams, Cecil Carolissen, Sophia Oliphant, Merle Danhouse, Fiona Fertyn, Theresa Carstens en Annelise Laban
Die Mengelmoesdigters het hul ontstaan te danke aan ’n projek wat onder leiding van die digter Diana Ferrus met die samewerking van die Breytenbach Sentrum begin het. Hulle kom gereeld byeen en tree by digters en ander samekomste op. Kom vind uit hoe hierdie skeppende siele hul gedigte skryf. Hulle lees ook van hulle gedigte voor.
Breyten in Engels
11:10 – 12:00 | Akkoordtent
Met: Ampie Coetzee en Johan Nel (voorlesings)
Stemkunstenaar Johan Nel lees van Breyten se gedigte voor, soos in Engels vertaal deur Ampie Coetzee. Ampie praat oor die probleme by die vertaling. Die Afrikaanse en die Engelse tekste word op ’n skerm afgebeeld.
Ideititeit en die poësie van hip-hop
12:10 – 13:00 | Woordtent
Met: Annie Klopper en Jaco van der Merwe (Bittereinder)
Is rap poësie? Mag wit mense rap? En is dit alles net spog, spoeg en swets, of skuil daar meer agter? In 2017 het Annie Klopper ’n doktorale studie oor identiteitskonfigurasies in wit Afrikaanse rapmusiek voltooi as deel van haar navorsing van lirieke as literatuurvorm en die rol van musiek in die skep en uitdruk van identiteite. Sy praat met rapper en digter Jaco van der Merwe van die elektro-rapgroep Bittereinder.
13:10 – 13:50 | Akkoordtent
Met: Toast Coetzer (woorde), Stephen Timm (tromme) en Michael Currin (kitaar)
The Buckfever Underground bestaan al sedert 1998 en speel tans as trio. Hulle tree by feeste op, maar verkies intieme venues soos sitkamers, stoepe en agterplase. Hulle musiek word geïmproviseer en die Afrikaanse en Engelse gedigte wat hulle daarby voordra, skep ’n luisterstroom waarin die gehoor hulself kan verloor.
ConVerse: verse, digters, tale
14:00 – 14:50 | Woordtent
Aangebied deur PEN Afrikaans & PEN International
Met: Danie Marais en ander
Vyftien opkomende digters wat in Afrikaans, isiXhosa en Engels werk, het gedigte bygedra tot die bundel ConVerse
wat vanjaar deur InZync Poetry en die US Woordfees uitgegee is. Die gedigte is vertaal en in al drie tale ingesluit. Danie Marais gesels met die samestellers en van die digters: Annel Pieterse, Mbongeni Nomkhonwana, Pieter Odendaal, Siphokazi Jonas en Jolyn Phillips. Hulle sal gesels oor die uitdagings en vreugdes van poësie.
Parys Suite en Parys Etudes
15:00 – 15:50 | Akkoordtent
Met: Diek Grobler, Carina van der Walt, Bernard Odendaal en Franci Greyling
’n Bespreking van gedigte buite die tradisionele konteks van ’n gepubliseerde bundel. Die middelpunt van Parys Suite is ’n poësiefilm deur Diek Grobler met ’n trio van gedigte deur Carina van der Walt. Grobler se visuele spel met Van der Walt se gedigte vind ook neerslag in werke op papier. Die twee stel ook ’n kunstenaarsboek Parys Etudes bekend waarin Van der Walt haar belewing van Parys verwoord, geïllustreer deur Grobler.
16:00 – 16:40 | Akkoordtent
Met: Willemien Rust
Willemien&Philomène& is ’n kruising tussen ’n Afrikaanse liedjieskrywer met ’n Franse alter ego en ’n kreatiewe entrepreneur. Sy het ’n M-graad in Frans en het dit tot 2016 as vak aangebied. Sy is betrokke by verskeie produksies saam met ander kunstenaars soos Adelle Nqeto, Pieter Bezuidenhout, James Robb, sjef Renette Vosloo en Jude HarpStar. In hierdie solovertoning skakel haar komposisies in Afrikaans en Frans tematies met bekende Franse liedjies van onder meer Frankryk, België en Wes-Afrika.
Uit ’n jong digter se pen
16:00 – 16:50 | Woordtent
Met: Pieter Odendaal
Asof geen berge ooit hier gewoon het nie deur Pieter Odendaal is ’n verweefde debuut uit ’n jong digter se pen. Met ’n eietydse aanslag skryf hy oor die politiek van verskil in ’n multikulturele samelewing, die natuur, verganklikheid, menswees, die liefde, en die studentepolitiek. Pieter is ’n digter, vertaler en uitvoerende direkteur van InZync Poetry.
Daniel Hugo – Vers & Kapittel
17:00 – 17:50 | Woordtent
Met: Daniel Hugo en Johan Myburg
Daniel Hugo is al vir 40 jaar deel van die Afrikaanse literêre wêreld. Om dit te vier het daar vanjaar ’n keuse uit sy skryfwerk verskyn. Vers & kapittel is die neerslag van ’n lewenslange bemoeienis met die digkuns, waarby enkele outobiografiese stukke skaamteloos ingesmokkel is. Die digter Johan Myburg pols hom oor wat in dié bundel staan en oor wat daar dalk nié staan nie.
Hannes Coetzee & Tribal Echo Trio
17:00 – 17:50 | Akkoordtent
Met: Hannes Coetzee (lepel-kitaarspeler), Frazer Barry (hoofsanger), Earl Witbooi (baskitaar) en Deniel Barry (tromme)
Tribal Echo en Tuin van digters is soos boek en bundel. Dié keer bring hulle vir Hannes Coetzee saam om bykomende woema by hulle besonderse musiek te sit.
Ons Klyntji Internasionaal – Kaapse bekendstelling
18:00 – 18:45 |Woordtent
Aanbieder: Toast Coetzer
Voorlesings deur: Alice Inggs, Tom Dreyer, Frederick J. Botha, Marguerite Lamey, Zian Blignaut, Jaco van Schalkwyk, Christine Coates, Sjaka Septembir, Louis Duvenage, Vusumuzi Mpofu en Mariechen Basson
Ons Klyntji is ’n alternatiewe, veeltalige zine wat gedigte, kortverhale, fotografie en comics publiseer. Hierdie is die Kaapse bekendstelling van die 2018-uitgawe (jaargang 122) en van die digters en skrywers lees hulle gedigte en verhale voor. Kopieë te koop!
Met: Laurinda Hofmeyr, Schalk Joubert (baskitaar), Chris Bakalanga (kitaar & sang) & Dea Kinzunga-Walo
In Afrique mon désir (Afrika my verlange) bekoor bekroonde sanger en komponis Laurinda Hofmeyr gehore met ’n samestelling van komposisies vanaf haar nuutste album met dieselfde titel. Hofmeyr, bekend vir haar toonsetting van gedigte van bekende Suid-Afrikaanse digters soos Breyten Breytenbach en Antjie Krog, gooi dié keer haar blik ook na die res van Afrika en ontdek die kontinent se mees prominente digstemme van Madagaskar na Mauritanië, van Tjaad tot Kameroen. Aansteeklike ritmes en meusleurende wêreldmusiek gekombineer met gevierde kunstenaar Diek Grobler se animasiekuns.
Ruk die musiek uit die boek
20:30 – laat | Akkoordtent
Met: Riku Lätti, Jacki Lätti, Frazer Barry, Bacchus Nel, Churchil Naude, die Mark Tunes Bands en ander vriende uit die Tuin van digters
Die Wasgoedlyn se digtersangers en musikante van die nag is weer hier om die Tuin van digters op ’n plesierige hoogtepunt af te sluit. En moenie ’n verrassing of twee op die verhoog uitsluit nie!
Van Vrydag 16:00 in die saal op die grondvloer van die hoofgebou
boek – 1. ’n saamgebinde aantal gedrukte of beskrewe blaai. 2. Die gedagte inhoud van ’n derglike verbinding blaaie
Met hierdie tema neem ons die digkuns en woord na buite en na publieke ruimtes: ’n Groepuitstalling met oa Elza Miles, Gustav Bester, Marlouw Walters, Susan Bloemhof, Andre du Toit, JP Meyer, Ronel Bakker, Ade Kipades, Anton Brink, Naomi Wessels, Van Wessels, Mitch de Villiers, Pierre Botes, Clare Menck, Elsibe McGuffog, Desiree Malan, Rae Goosen en ander.
Handskrif – deur Feeskunstenaar Henk Serfontein
Opening Vrydag om 19:00 | Breytenbach Galery, Eerste vloer, Hoofgebou
Met: Johan Myburg (openingspreker)
handskrif – s.nw. 1. Skrif wat met die hand uitgevoer word, dws nie drukskrif nie. Lopende – 2. Iem. se besondere manier van skryf. Hy het ’n lelike – 3. Geskrewe getikte teks, manuskrip; teks wat nog nie gedruk is nie. Hy besit waardevolle – e. ’n Digbundel in – handskrifdeskundige, -ontleding.
Feeskunstenaar Henk Serfontein se Handskrif belig die binnelewe van sewe formidabele vrouedigters, naamlik Jeanne Goosen, Antjie Krog, Wilma Stockenstrom , Lina Spies, Diana Ferrus, Melanie Grobler en Joan Hambidge.
Parys Suite – buite die tradisionele konteks
Opening Saterdag om 09:00 | Agter die Rooi Kosyn, eerste verdieping
Met: Diek Grobler
Die middelpunt van Parys Suite is ’n poësiefilm deur Diek Grobler met ’n trio van gedigte deur Carina van der Walt. Die projek het ontstaan tydens ’n residensie in die Cité Internationale des arts in Parys, en is ’n persoonlike portret van die stad soos gesien deur ’n kunstenaar en verwoord deur ’n digter. Die portret vind vergestalting in drie tipiese simbole van die stad: Edit Piaf, ’n besoek aan die Mona Lisa in die Louvre, en ’n publieke protes op die Place de la Republique. Grobler se visuele spel met Van der Walt se gedigte vind neerslag in werke op papier, wat speels met die gedigte omgaan: ’n leporello (konsertinaboekie) van die gedig "Amon L’isa", en ’n gedekonstrueerde boekie oor Piaf waarin die kunstenaar vrypostig peuter met die konsep van konkrete poësie.
*Die poësiefilm sal elke uur op die uur (10:00–20:00) in die kleinteater op die grondvloer vertoon word.
Vanjaar se tema is buitedieboek – met die fokus op hoe elkeen uit verskillende gemeenskappe op uiteenlopende maniere – in ’n eie gedig, deur musiek, met kunswerke, in openbare ruimtes, deur animasie, in vertalings, in en uit jou eie kop, op ’n skeppende wyse uiting gee aan woorde en frases in gedigte. In Afrikaans, en deur ander tale in Afrikaans.
Kunstenaars wys in die groepuitstalling in die Breytenbach-galery wat hulle met die woorde van gedigte kan maak. Feeskunstenaar Henk Serfontein haal in Handskrif sewe formidabele vrouedigters, naamlik Jeanne Goosen, Antjie Krog, Wilma Stockenström, Lina Spies, Diana Ferrus, Melanie Grobler en Joan Hambidge, behoorlik uit hulle bundels (met hulle instemming!).
Lede van PEN Afrikaans, wat hom onder meer beywer vir die bevordering van Afrikaanse woordkuns en die
letterkunde in die algemeen, sowel as vir uitdrukkingsvryheid en taalregte, se lede wie se ledegeld opbetaal is, kan die Tuin van digters gratis bywoon. Vir vereistes vir lidmaatskap vir PEN Afrikaans, besoek www.litnet.co.za/pen-afrikaans-aansoekvorm. PEN Afrikaans is deur sy lidmaatskap van PEN International die verteenwoordiger van sy lede en die Afrikaanse skrywersgemeenskap in ’n internasionale verband.
Digters se bundels sowel as ander bundels en boeke sal by die Protea Boekwinkel in Stellenbosch se stalletjie in die Akkoordtent te koop wees. Besoek ook The Book Traders, die tweedehandse boekwinkel op die grondvloer van die hoofgebou.
Verversings sal in die Bôrdienghuis Teater te koop wees. Soek jy ’n kunstige geskenk? Besoek die Kardoeswinkel langs die Breytenbach Galery vir kunsgeskenke.
Tuin van digters is vir jonk en oud. Almal dink en ervaar anders en kan bymekaar leer. Al sit jy net en kyk wat hulle doen. Net langs die Akkoordtent agter die geel deur is ’n interaktiewe lokaal waar kinders besig gehou word of hulleself op skeppende maniere kan vermaak. Daar sal genoeg boeke wees om te lees en, daar sal selfs vir jou
voorgelees word as jy wil en jy kan ook jou eie gedig skryf, of net voor die televisie ontspan.
Skakel met Wellington Toerisme by info@wellington.co.za om jou te help met verblyf en ander inligting.
Volg Breytenbach Sentrum op Facebook en @breytenbachsent op Twitter. Hou ons webwerf, www.breytenbachsentrum.co.za, dop vir die nuutste inligting. Kontak ons by 021 873 278.
Tweedagpakket: R300 pp (Sluit alle aanbiedings in)
Vrydag 14 September: R120 pp
Saterdag 15 September: R220 pp
Studente: R60 pp per dag (met geldige studentekaart)
Opbetaalde lede van PEN Afrikaans: Gratis
Dagbreek Trust, ATKV, Wes-Kaapse Departement van Kultuursake en Sport, NLDTF (Nasionale Lotery), Naspers, Het Jan Marais Nationale Fonds, Rupertmusiekstigting, Jannie Mouton Stigting, Prosperity Management Africa, Drakenstein Munisipaliteit
NB Uitgewers, Naledi, Kraal, Protea Boekhuis, Protea Boekwinkel (Stellenbosch), Ons Klyntji Internasionaal,
PEN Afrikaans, Pen International, US Woordfees, Wellington Toerisme, Print